Document ID: 31985D0302

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Μαΐου 1985
για έγκριση της τροποποίησης του προγράμματος επιτάχυνσης της γεωργικής ανάπτυξης στις μειονεκτικές περιοχές της Βόρειας Ιρλανδίας, δυνάμει του κανονισμού (ΕΟΚ) αριθ. 1942/81 του Συμβουλίου
(Το κείμενο στην αγγλική γλώσσα είναι το μόνο αυθεντικό)
(85/302/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1942/81 του Συμβουλίου της 30ής Ιουνίου 1981 περί της επιταχύνσεως της γεωργικής αναπτύξεως στις μειονεκτικές περιοχές της Βόρειας Ιρλανδίας (1), και ιδίως το άρθρο 3 παράγραφος 2,
Εκτιμώντας:
ότι στις 7 Ιανουαρίου 1985, η κυβέρνηση του Ηνωμένου Βασιλείου ανακοίνωσε τροποποίηση του προγράμματος επιτάχυνσης της γεωργικής ανάπτυξης στις μειονεκτικές περιοχές της Βόρειας Ιρλανδίας·
ότι το εν λόγω πρόγραμμα που τροποποιήθηκε με τον τρόπο αυτό περιέχει όλες τις ενδείξεις, διατάξεις και μέτρα που απαριθμούνται στο άρθρο 2 του κανονισμού (ΕΟΚ) αριθ. 1942/81, τα οποία διασφαλίζουν ότι είναι δυνατόν να επιτευχθούν οι στόχοι του εν λόγω κανονισμού·
ότι ζητήθηκε η γνώμη της Επιτροπής του ΕΓΤΠΕ σχετικά με τις χρηματοδοτικές πλευρές της υπόθεσης·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η τροποποίηση του προγράμματος επιτάχυνσης της γεωργικής ανάπτυξης των μειονεκτικών περιοχών της Βόρειας Ιρλανδίας, που ανακοινώθηκε στις 7 Ιανουαρίου 1985 από την κυβέρνηση του Ηνωμένου Βασιλείου, δυνάμει του κανονισμού (ΕΟΚ) αριθ. 1942/81.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 23 Μαΐου 1985.

Labels: 18
6